Arbejdsulykke Den 33-årige medarbejder ved Himmerlands Elforsyning, der onsdag formiddag var udsat for en arbejdsulykke, døde nogle timer senere. Transformatorstation i Arden Han var sammen med en kollega, i gang med at arbejde på en transformatorstation ved Højmarken i Arden. Lægeambulance Kollegaen hørte pludseligt et råb fra den 33-årige, som faldt om. En lægeambulance ankom til stedet, og det lykkedes at holde manden i live. Han blev efterfølgende bragt på sygehuset, hvor han døde senere på dagen. Arbejdstilsynet Tilsynschef Gitte Møller Jensen fra Arbejdstilsynet oplyser til TV2/Nord, at de fik en melding fra Politiet kort før middag, og de ankom kort efter til ulykkesstedet kort efter. Straks-påbud Arbejdstilsynet har nedlagt et "straks-påbud", hvilket betyder, at der indtil videre ikke må arbejdes på transformatorstationen. Rapport Himmerlands Elforsyning er allerede i gang med at udarbejde en rapport til Arbejdstilsynet angående dødsulykken. - Vi skal have klarlagt alle omstændigheder omkring ulykken, siger adm. Direktør i Himmerlands Elforsyning, Jan Ravn til TV2/Nord. Sikringsstyrelsen Rapporten til Arbejdstilsynet vil også blive sendt til Sikringsstyrelsen. De skal orienteres i ulykker hvor el er involveret. Jan Ravn forventer at rapporten er færdig om et par dage.
33-årig ansat ved Himmerlands Elforsyning, er død efter en arbejdsulykke. Ulykken skete ved en transformatorstation på Højmarken i Arden.